# Programador

Mòdul del programador d'Ekos Mòdul del programador d'Ekos

## Introducció

El programador d'Ekos és un arsenal indispensable per a la construcció del vostre observatori robotitzat. Un observatori robotitzat és un observatori format per diversos subsistemes que s'organitzen junts per a aconseguir un conjunt d'objectius científics sense la intervenció humana. Este és l'únic mòdul d'Ekos que no requerix que l'inicie Ekos, ja que s'utilitza per a iniciar i parar Ekos. Està dissenyat per a ser senzill i intuïtiu. Tanmateix, el programador només l'hauríeu d'utilitzar una vegada domineu Ekos i conegueu totes les peculiaritats del vostre equip. Atés que tot el procés està automatitzat, inclòs l'enfocament, el guiatge i la inversió del meridià, tot l'equip s'haurà d'emprar a fons amb Ekos i amb tots els paràmetres i opcions ajustades per a aconseguir el millor resultat.

Amb Ekos, l'usuari pot utilitzar la poderosa cua de seqüències per a generar lots d'imatges per a un objectiu determinat. En configuracions simples, s'espera que l'usuari enfoqui el CCD, alinee la muntura, enquadri l'objectiu i inicie el guiatge abans d'iniciar el procés de captura. Per a entorns d'observatori més complexos, normalment hi ha procediments personalitzats predefinits que s'han d'executar per a preparar l'observatori per a l'obtenció de les imatges, i un altre conjunt de procediments en el tancament. L'usuari pot planificar la imatge d'un o més objectius durant la nit i espera que les dades estiguen preparades al matí. A les eines de &kstars;, com ara el Planificador de l'observació i Què passa esta nit ajuden a l'usuari a seleccionar candidats per a l'obtenció de les imatges. Després de seleccionar els candidats desitjats, l'usuari podrà afegir-los a la llista del programador d'Ekos per a avaluar-los. L'usuari també podrà afegir els objectius directament al programador d'Ekos o seleccionar un fitxer FITS d'una imatge anterior.

## Configuració

El programador d'Ekos proporciona una interfície senzilla per a ajudar a l'usuari a establir les condicions i restriccions necessàries per a una tasca d'observació. Cada tasca d'observació es compon del següent:

- Nom i coordenades de l'objectiu: Seleccioneu l'objectiu des del diàleg Busca o del botó Afig des del Planificador de l'observació. També podeu introduir un nom personalitzat.

- Fitxer FITS opcional: Si s'especifica un fitxer FITS, el solucionador d'astrometria haurà de resoldre el fitxer i utilitzar l'AR/Dec central com a les coordenades de l'objectiu.

- Fitxer de Seqüència: El fitxer de seqüències es construïx al Mòdul de captura d'Ekos. Conté la quantitat d'imatges a capturar, filtres, opcions de la temperatura, prefixos, directori de baixada, &etc;

- Prioritat: Establix la prioritat de la tasca en l'interval des d'1 fins al 20, on 1 designa la prioritat més alta i 20 la prioritat més baixa. La prioritat s'aplicarà al càlcul del pes utilitzat per a seleccionar el següent objectiu per a la imatge.

- Perfil: Selecciona quin perfil d'equip voleu utilitzar quan s'inicia Ekos. Si Ekos i INDI ja estan iniciats i en línia, s'ignorarà esta selecció.

- Passos: L'usuari selecciona els mòduls d'Ekos que s'utilitzaran durant el flux de treball d'execució de la tasca d'observació.

- Condicions d'inici: Les condicions que s'han de complir abans d'iniciar la tasca d'observació. Actualment, l'usuari pot seleccionar iniciar tan prompte com siga possible, ASAP, o quan l'objectiu estiga a prop o més enllà de la culminació, o a un temps determinat.

- Restriccions: Les restriccions són les condicions que s'hauran de complir en tot moment durant el procés d'execució de la tasca d'observació. Estes inclouen l'altitud mínima de l'objectiu, la separació mínima de la Lluna, l'observació del crepuscle, restriccions d'altitud horitzontal artificial i el seguiment del clima.

- Condicions de compleció: Condicions que activen la compleció de la tasca d'observació. La selecció predeterminada és simplement marcar la tasca d'observació com a completada una vegada que s'ha completat el procés de la seqüència. Les condicions addicionals permeten a l'usuari repetir el procés de la seqüència indefinidament o fins a un temps determinat.

Heu de seleccionar l'Objectiu i la Seqüència abans de poder afegir una tasca al programador. Quan s'inicie el programador, este avaluarà totes les tasques d'acord amb les condicions i restriccions especificades i intentarà seleccionar la millor tasca a executar. La selecció de la tasca depén d'un algorisme heurístic senzill que puntua cada tasca tenint en compte les condicions i les restriccions, cadascuna de les quals es ponderen en conseqüència. Si dos objectius tenen condicions i restriccions idèntiques, generalment se selecciona l'objectiu de prioritat més elevat seguit d'un objectiu d'altitud major per a la seua execució. Si no hi ha cap candidat disponible en el moment actual, el programador entrarà al mode de repòs i es despertarà quan la propera tasca estiga llesta per a la seua execució.

Programador + Planificador Programador + Planificador

La descripció anterior només aborda l'etapa d'Adquisició de les dades del flux de treball de l'observatori. El procediment general típicament utilitzat en un observatori es pot resumir en tres etapes primàries:

1. Inici

2. Adquisició de les dades (inclòs el preprocessament i l'emmagatzematge)

3. Tancament

## Procediment d'inici

El procediment d'inici és únic per a cada observatori, però pot incloure:

- Encenent l'alimentació en l'equip

- Execució dels controls de seguretat/sanitat

- Comprovació de les condicions meteorològiques

- Apagar la llum

- Control de la ventilació/llum

- Desaparcar la cúpula

- Desaparcar la muntura

- &etc;

El programador d'Ekos només inicia el procediment d'inici una vegada que el temps d'inici de la primera tasca d'observació és propera (el temps de lliurament predeterminat és de 5 minuts abans del temps d'inici). Una vegada finalitzat el procediment d'inici, el programador seleccionarà l'objectiu de la tasca d'observació i iniciarà el procés de la seqüència. Si s'especifica un script d'inici, este s'executarà primer.

## Adquisició de les dades

Depenent de la selecció de l'usuari, el flux de treball típic procedirà de la següent manera:

- Orientarà la muntura cap a l'objectiu. Si s'ha especificat un fitxer FITS, primer resoldrà els fitxers i orientarà cap a les coordenades del fitxer.

- Enfocarà automàticament l'objectiu. El procés d'enfocament automàtic seleccionarà automàticament la millor estrela en el fotograma i executarà l'algorisme d'enfocament automàtic contra seu.

- Realitzarà la resolució de la placa, sincronitzarà la muntura i orientarà cap a les coordenades de l'objectiu.

- Realitzarà l'alineació posterior de l'enfocament, ja que el fotograma podria haver-se mogut durant el procés de resolució de la placa.

- Realitzarà el calibratge i iniciarà el guiatge automàtic: el procés de calibratge seleccionarà automàticament la millor estrela guia, realitzarà el calibratge i iniciarà el procés de guiatge automàtic.

- Carregarà el fitxer de seqüències al mòdul de captura i iniciarà el procés d'obtenció de les imatges.

## Tancament

Una vegada finalitzada la tasca d'observació, el programador seleccionarà el següent objectiu. Si encara no ha vençut el pròxim temps programat, la muntura restarà aparcada fins que l'objectiu estiga a punt. A més, si el proper objectiu programat no està previst amb un límit de temps configurable per l'usuari, el programador realitzarà un tancament preventiu per tal de conservar els recursos, i tornarà a executar el procediment d'inici quan vença l'objectiu.

Si es produïx un error irrecuperable, l'observatori iniciarà el procediment de tancament. Si hi ha un script de tancament, s'executarà l'últim.

El següent vídeo mostra una versió anterior del programador, però els principis bàsics encara s'apliquen hui:

Programador d'Ekos

## Seguiment del clima

Una altra característica crítica d'un observatori robotitzat operat remotament és el seguiment del clima. Per a les actualitzacions meteorològiques, Ekos es basa en el controlador meteorològic seleccionat d'INDI per a seguir contínuament les condicions meteorològiques. Per motius de simplicitat, les condicions meteorològiques es poden resumir en tres estats:

1. D'acord: Les condicions meteorològiques són clares i òptimes per a l'obtenció de les imatges.

2. Avís: Les condicions meteorològiques no són clares, la vista és insatisfactòria o està parcialment obstruïda, i no és adequada per a l'obtenció de les imatges. Qualsevol altre procés d'obtenció de les imatges serà suspés fins que millore el temps. L'estat meteorològic d'avís no suposa cap perill per a l'equip de l'observatori, de manera que es mantindrà operatiu. El comportament exacte davall l'estat d'avís es pot configurar.

3. Alerta: Les condicions meteorològiques són perjudicials per a la seguretat de l'observatori i s'hauria d'iniciar el tancament tan prompte com siga possible.

## Scripts durant l'inici i tancament

A causa de la singularitat de cada observatori, Ekos permet a l'usuari seleccionar els scripts d'inici i tancament. Els scripts s'ocuparan dels procediments necessaris que s'hauran de realitzar en les etapes d'inici i tancament. A l'inici, Ekos executarà els scripts d'inici i només procedirà amb la resta del procediment d'inici (desaparcar la cúpula/desaparcar la muntura) si l'script finalitza amb èxit. A la inversa, el procediment de tancament començarà amb l'aparcament de la muntura i la cúpula abans d'executar l'script de tancament com a procediment final.

Els scripts d'inici i de tancament es poden escriure en qualsevol llenguatge que es puga executar a l'ordinador local. Haurà de retornar 0 per a informar de l'èxit, qualsevol altre valor serà considerat com un indicador d'error. L'eixida estàndard de l'script també es dirigirà a la finestra de registre d'Ekos. El següent és un script d'inici de demostració escrit en Python:

    #!/usr/bin/env python
    # -*- coding: utf-8 -*-

    import os
    import time
    import sys

    print "S'està encenent l'equip de l'observatori...
    sys.stdout.flush()

    time.sleep(5)

    print "S'estan comprovant els commutadors de seguretat..."
    sys.stdout.flush()

    time.sleep(5)

    print "Tots els sistemes estan GO"
    sys.stdout.flush()

    exit(0)

Els scripts d'inici i de tancament hauran de ser executables per tal que Ekos els invoqui (&pex;, utilitzeu `chmod +x script_inici.py` per a marcar l'script com a executable). El programador d'Ekos permet una operació robòtica veritablement senzilla sense la necessitat de cap intervenció humana en cap pas del procés. Sense presència humana, cada vegada és més crítica recuperar amb facilitat els errors durant qualsevol etapa de l'observació. Emprant les notificacions de &plasma;, l'usuari podrà configurar alarmes audibles i notificacions per correu electrònic per als diferents esdeveniments del programador.

## Assistent de mosaic

Assistent de mosaic Assistent de mosaic

Les imatges amb un camp de gran abast, com ara les del Hubble, les galàxies i nebuloses són realment espantoses, i si bé es necessiten grans habilitats per a obtindre estes imatges i processar-les, molts noms reconeguts en el camp de l'astrofotografia empren equip que no són molt diferents del vostre o del meu. Ho emfatitze enormement perquè alguns realment tenen equip impressionant i observatoris dedicats per valor de desenes dels milers de dòlars. No obstant açò, molts aficionats poden obtindre imatges estrel·lars amb un camp de gran abast combinant imatges més xicotetes en un sol i gran mosaic.

Sovint estem limitats pel camp de visió de la càmera+telescopi (CDV). En augmentar CDV mitjançant un reductor focal o un tub més curt, obtindrem una cobertura del cel més gran a costa de la resolució espacial. Alhora, molts dels objectius amb un camp de gran abast ocupen múltiples CDV a través del cel. Sense cap canvi en el vostre equip d'astrofotografia, és possible crear una superimatge en mosaic enganxada a partir de diverses imatges més xicotetes. Hi ha dos passos principals per a aconseguir una superimatge en mosaic:

1. Captureu múltiples imatges que abastin l'objectiu amb certa superposició entre les imatges. La superposició és necessària per a permetre que el programari de processament alinee i unisca les subimatges.

2. Processeu les imatges i apegueu-les en una superimatge en mosaic.

El segon pas és gestionat per les aplicacions de processament de la imatge com PixInsight, entre d'altres, i no serà el tema de debat ací. El primer pas es pot aconseguir al programador d'Ekos, on este crearà un mosaic adequat per al vostre equip i d'acord amb el camp de visió desitjat. No només Ekos crea subfinestres en mosaic per al vostre objectiu, sinó que també construïx les tasques corresponents per a l'observatori, requerides per a capturar totes les imatges. Açò facilita enormement la logística de capturar moltes imatges amb diferents filtres i calibratge de l'enquadrat en una àmplia àrea del cel.

El Creador de tasques de mosaic en el planificador d'Ekos crearà múltiples tasques del planificador en base a un objectiu central. Es requerix que primer seleccioneu un objectiu i un fitxer de seqüències. El fitxer de seqüències contindrà tota la informació necessària per a capturar una imatge que inclourà la configuració del temps d'exposició, filtres, temperatura, &etc;, i esta informació s'utilitzarà per a cada subfinestra del mosaic. També s'assignaran les condicions i restriccions de la tasca d'observació, de manera que comproveu quines són segons les vostres necessitats. Senzillament podeu preparar una tasca nova sense afegir-la, o triar un treball existent, sempre que els camps objectiu i fitxer de seqüències siguen vàlids en el formulari del planificador. Si anteriorment heu afegit tasques a la llista d'observació, Ekos vos preguntarà si les voleu mantindre o eliminar abans d'inserir a la llista les tasques de mosaic.

Quan el vostre objectiu i les condicions estiguen a punt, inicieu el Creador de tasques de mosaic fent clic sobre la icona que hi ha al costat del botó Busca en el mòdul Ekos. S'obrirà una finestra nova amb un formulari al costat esquerre i l'objectiu centrat en una carta estrel·lar. Per a més comoditat, maximitzeu esta finestra. Hi ha una icona d'ajuda a la part superior esquerra de la carta estrel·lar. Moveu el ratolí sobre seu per a mostrar la documentació més recent de l'eina. Cada estri també té el seu propi consell d'eina.

En el primer ús, haureu d'introduir la configuració del vostre equip, inclosa la distància focal del telescopi, a més de les dimensions de l'amplària, alçària i els píxels de la càmera. També caldrà que introduïu la rotació de la càmera respecte al pol celeste al que apunta la vostra muntura. Si Ekos ja està iniciat, podreu rebre informació òptica fent clic a Recupera per a omplir estos camps automàticament. Tanmateix, si en este pas es desconeix l'angle de rotació de la càmera, per tal de determinar-lo amb precisió, primer haureu d'utilitzar el mòdul Alinea per a resoldre un camp, preferentment a prop de l'equador celeste. L'angle de rotació és un paràmetre important del mosaic, ja que l'eina crearà una quadrícula utilitzant esta orientació.

Eina de mosaic del planificador Eina de mosaic del planificador

A continuació, introduïu la Superposició desitjada i el nombre de subfinestres en la Quadrícula del mosaic: horitzontals i verticals (&pex;, 2x2, 3x3, &etc;) La carta estrel·lar s'actualitzarà automàticament després d'un breu període de temps, amb CDV de l'objectiu calculat segons el nombre de subfinestres en la quadrícula i CDV de la vostra càmera. De manera predeterminada, el percentatge de superposició entre imatges és del 5%, però podeu canviar este valor al valor que vulgueu. Canviar la Superposició ajustarà la Quadrícula del mosaic: per cobrir la mateixa àrea, mentre que canviar la Quadrícula del mosaic: estendrà o reduirà l'àrea del mosaic. Per a restablir les extensions del camp del mosaic de la vista a l'àrea prevista coberta per la quadrícula, feu clic a Cobertura de CDV.

Eina de mosaic del planificador - Camp de visió Eina de mosaic del planificador - Camp de visió

Una superposició gran farà més fàcil la costura de fotogrames durant el postprocessament, però requerirà més subfinestres per a cobrir l'extensió desitjada. Tanmateix, si ja coneixeu la quantitat mínima de subfotogrames, el vostre algorisme de rebuig s'utilitzarà durant el postprocessament, possiblement voldreu fer augmentar la superposició per a assolir esta quantitat a les àrees cobertes per múltiples subfinestres. Per exemple, una quadrícula en mosaic de 4x4 amb un superposició del 75% tindrà 16 subfotogrames que cobriran la intersecció central, el qual és suficient per al rebuig Sigma «winsorized». Tot i que la pila resultant no té la mateixa alçària en totes les parts del fotograma final, este mètode proporciona control sobre la relació senyal a soroll i permet proporcionar context al vostre objectiu mentre s'exposen un nombre relativament baix de captures.

Eina de mosaic del planificador - 75% de superposició Eina de mosaic del planificador - 75% de superposició

El nombre gran dibuixat al cantó de cada subfinestra en la quadrícula representa l'ordre en què s'han capturat les subfinestres. L'elecció predeterminada en forma de S (oest-est i alternant moviments alts-baixos/baixos-alts), garantix un moviment mínim de la muntura durant l'observació. Desmarqueu Moviment mínim de la muntura per tornar als moviments oest-est/alts-baixos. Les coordenades de cada subfinestra es representen al seu centre com a graus, minuts i segons. Finalment, l'angle de cada subfinestra rotarà des del centre del mosaic mostrant-se a la part inferior. Si el vostre camp de visió és gran o si el mosaic es troba a prop d'un pol celeste, observareu que les subfinestres representades començaran a rotar visiblement a causa de la seua posició horitzontal o d'una declinació alta. Utilitzeu la Superposició per a assegurar-vos que les subfinestres cobrisquen correctament l'extensió desitjada del fotograma.

Eina de mosaic del planificador - Rotació gran Eina de mosaic del planificador - Rotació gran

Si necessiteu ajustar la posició del mosaic, feu clic a la vista i arrossegueu el gràfic fins el vostre objectiu recent. Quan esteu satisfet, establiu la freqüència d'alineació i passos d'enfocament durant l'execució del mosaic, trieu una carpeta d'eixida i accepteu el diàleg. Ekos crearà una tasca d'observació i un fitxer de seqüències personalitzat corresponent per a cada subfinestra. Guardeu el pla a un fitxer de llista del planificador d'Ekos (`.esl` amb el botó Anomena i guarda..., de manera que pugueu carregar-lo en qualsevol nit d'observació adequada i amb l'opció Recorda el progrés de la tasca, començarà on ho vàreu deixar.

Amb el programador d'Ekos, l'obtenció de les imatges durant la nit es facilita enormement, així com la creació de supermosaics mai ha sigut tan fàcil.